CELEX: 32021R2317
Language: da
Date: 2021-11-11 00:00:00
Title: Rådets forordning (EU) 2021/2317 af 11. november 2021 om fordeling af fiskerimulighederne i henhold til protokollen om gennemførelse af partnerskabsaftalen om bæredygtigt fiskeri mellem Den Europæiske Union og Cookøernes regering

28.12.2021   
               
               
                  DA
               
               
                  Den Europæiske Unions Tidende
               
               
                  L 462/10
               
            
         RÅDETS FORORDNING (EU) 2021/2317
         af 11. november 2021
         om fordeling af fiskerimulighederne i henhold til protokollen om gennemførelse af partnerskabsaftalen om bæredygtigt fiskeri mellem Den Europæiske Union og Cookøernes regering
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Partnerskabsaftalen om bæredygtigt fiskeri mellem Den Europæiske Union og Cookøernes regering (1) (»aftalen«) blev indgået ved Rådets afgørelse (EU) 2017/418 (2) og trådte i kraft den 10. maj 2017. Protokollen om gennemførelse af aftalen (»den nuværende protokol«) er blevet anvendt midlertidigt siden den 14. oktober 2016 (3).
                  
               
                     (2)
                  
                  
                     Den nuværende protokol blev forlænget med et år (4) og udløber den 13. november 2021.
                  
               
                     (3)
                  
                  
                     Den 7. juli 2020 bemyndigede Rådet Kommissionen til at indlede forhandlinger med Cookøernes regering om indgåelse af en ny protokol om gennemførelse af aftalen (»protokollen«).
                  
               
                     (4)
                  
                  
                     Som resultat af disse forhandlinger blev protokollen paraferet den 28. juli 2021.
                  
               
                     (5)
                  
                  
                     Den 11. november 2021 vedtog Rådet afgørelse (EU) 2021/2317 (5) om undertegnelse og midlertidig anvendelse af protokollen.
                  
               
                     (6)
                  
                  
                     De fiskerimuligheder, der fastsættes i protokollen, bør fordeles mellem medlemsstaterne for hele dens anvendelsesperiode.
                  
               
                     (7)
                  
                  
                     I betragtning af den økonomiske betydning, der er knyttet til Unionens fiskeri i Cookøernes fiskeriområder, og i betragtning af behovet for at undgå at afbryde disse aktiviteter ved udløbet af den nuværende protokol, bør denne forordning træde i kraft hurtigst muligt.
                  
               
                     (8)
                  
                  
                     Protokollen finder midlertidig anvendelse fra dens undertegnelse for at gøre det muligt for Unionens fartøjer at bedrive fiskeri. Denne forordning bør derfor finde anvendelse fra samme dato —
                  
               VEDTAGET DENNE FORORDNING:
         
            Artikel 1
            De fiskerimuligheder, der fastsættes i protokollen om gennemførelse af partnerskabsaftalen om bæredygtigt fiskeri mellem Den Europæiske Union og Cookøernes regering (»protokollen«), fordeles mellem medlemsstaterne som følger:
            Notfartøjer til tunfiskeri:
            
                        —
                     
                     
                        Spanien: 3 fartøjer
                     
                  
                        —
                     
                     
                        Frankrig: 1 fartøj
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den finder anvendelse fra den 17. december 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. november 2021.
            
               
                  På Rådets vegne
               
               Z. POČIVALŠEK
               
                  Formand
               
            
         
         
            (1)  EUT L 131 af 20.5.2016, s. 3.
         
            (2)  Rådets afgørelse (EU) 2017/418 af 28. februar 2017 om indgåelse på Den Europæiske Unions vegne af partnerskabsaftalen om bæredygtigt fiskeri mellem Den Europæiske Union og Cookøernes regering og den tilhørende gennemførelsesprotokol (EUT L 64 af 10.3.2017, s. 1).
         
            (3)  EUT L 289 af 25.10.2016, s. 1.
         
            (4)  EUT L 395 af 25.11.2020, s. 1.
         
            (5)  Rådets afgørelse (EU) 2021/2317 af 11. november 2021 om undertegnelse på Den Europæiske Unions vegne og midlertidig anvendelse af protokollen om gennemførelse af partnerskabsaftalen om bæredygtigt fiskeri mellem Den Europæiske Union og Cookøernes regering (EUT L 463 af 28.12.2021, s. 1).